Page:Dialogues, Intended to Facilitate the Acquiring of the Bengali Language.djvu/101

 হাঁহাঁহাঁ বটে২। তোমার পিতৃশ্রাদ্ধ উপস্থিত আমি পাঁজি দেখিয়াছি শুক্লপক্ষে ত্রয়োদশীতে হবে।

যে আজ্ঞা। আমি সামগ্রী আয়োজন করিগা।

হাঁ যাও বাবজি। এবার কিছু ভাল মতে করিতে হবে এবার যে শ্রাদ্ধে যোড় দিবা সে ভাল হইতে চাহে তা নলে আমি নিব না।

মহাশয় যে আজ্ঞা করিতেছেন তাহা করিতে পারিলে মন্দ করে এমত বাসনা কার করিলেই আপনার কার্য্য।

যাওহে তুমি না করিলে আর করিবে কে। তুমি তার উপযুক্ত পুত্ত্র। বাঁচিয়া থাকিলে তোমাকে খোরাক পোসাক দিতেতো হইত। তাহার অর্দ্ধেক খরচ করগা তবেই যে ভাল হবে।

বটে মহাশয় যে বলিতেছেন সে সত্য কিন্তু আমি এবার বড় ঠেকিয়াছি। আমার বড় দায় যথেষ্ট খরচ রোজগার নাই ভাই সকল যেমন উপযুক্ত তাহাতো দেখিতেছেন খাইতে শুইতে কেবল পারেন আর কোন গুণ নাই।

সে বটে। যাও তোমার কার্য্য তুমি করিবা যা তোমার সাধ্য তাহা করগা।

শ্রাদ্ধের কি২ সামগ্ৰী লাগিবে তাহার একটু ফর্দ্দ করিয়া দিতে আজ্ঞা হয়।

আচ্ছা ফর্দ্দ করিয়া দি। আর ব্রাহ্মণ কত গুলি খাবাইবা তাহা বল কর্ম্মতো পরসু হবে। ব্রাহ্মণ পূর্ব্বে বলা যায়।

আজ্ঞা। ব্রাহ্মণ ভোজন করাণই মূল পঞ্চাশ জন বলিবেন পঞ্চাশ জনার মতন আমি খাদ্য সামগ্ৰী করিয়াছি।

 

তোমারদের এ পরগণায় আবাদ পত্তন কেমন হইয়াছে। 